Президент Конституциялық кеңеске өтініш түсірді
"Президент Конституциялық кеңеске өтініш түсірді" | "https://abai.kz/post/89518"
TITLE: Президент Конституциялық кеңеске өтініш түсірді
URL: https://abai.kz/post/89518
META: "Президент Конституциялық кеңеске өтініш түсірді" | "https://abai.kz/post/89518"
DATE: 23.04.2019
AUTHOR(s): Abai.kz
TOTAL WORDS: 111
TEXT: Республика Конституциялық кеңесі Президент Қасым-Жомарт Тоқаевтың ҚР Конституциясы 41-бабының 2-тармағына ресми түсіндірме беру туралы өтінішін конституциялық іс жүргізуге қабылдады. "2019 жылдың 23 сәуірінде Конституциялық Кеңес Қазақстан Республикасының президенті Қасым-Жомарт Тоқаевтың Қазақстан Республикасы Конституциясы 41-бабының 2-тармағына ресми түсіндірме беру туралы өтінішін конституциялық іс жүргізуге қабылдады", - деп хабарлады Конституциялық кеңес. Тоқаев республика президенттігіне кандидаттарға қойылатын Қазақстанда соңғы он бес жыл бойы тұруы туралы талабының мазмұнын ашуды, сондай-ақ Қазақстанның шетелдік мекемелерінде және республика мүшесі болып табылатын халықаралық ұйымдарда жұмысы кезеңінде азаматтың елден тыс жерде тұрған уақытын аталған мерзімге есептеу мәселесін түсіндіруді сұраған. «Қазақстан Республикасының Конституциялық Кеңесі туралы» Конституциялық заңына сәйкес, аталған өтінішті Конституциялық Кеңестің отырысында қарау үшін қажетті материалдарды дайындау жұмысы жүргізілуде. Abai.kz
